Still You

Still You ialah sebuah drama Korea Selatan tahun 2012 dibintangi oleh Shin Eun-kyung, Kim Seung-soo, Wang Bit-na dan Song Jae-hee. Drama ini disiarkan menerusi saluran SBS bermula 21 Mei sehingga 3 December 2012 pada hari Isnin sehingga Jumaat pukul 7:30 malam sebanyak 124 episod.

Sinopsis
Mengisahkan tentang kebahagiaan kehidupan pasangan Cha Soon Young (Shin Eun-kyung) dan Na Han Joon (Kim Seung-soo). Namun segalanya berubah apabila Han Joon menghadapi masalah dalam perniagaannya sehingga mengancamnya ke bakal penjara. Bermacam cara Han Joon telah lakukan namun belum dapat mengatasi masalah yang dihadapinya.

Han-joon kemudian bertemu dengan bekas kekasihnya, Kang Chae-rin (Wang Bit-na) yang sangat kaya raya yang masih memendam rasa cinta pada Han-joon. Chae-rin sebenarnya ingin memiliki syarikat datuknya kelak. Namun untuk mendapatkan syarikat tersebut, Chae-rin harus berkahwin. Chae-rin yang terdesak kemudian menawarkan bantuan kepada Han-joon dan berjanji akan membantu untuk menyelesaikan masalah syarikat milik Han-joon dengan syarat mereka harus berkahwin. Namun Chae-rin dan Han-joon terpaksa menipu datuk Chae-rin dengan merahsiakan bahawa perkahwinan mereka hanyalah atas dasar kontrak semata-mata. 

Setelah berkahwin dengan Chae-rin, Han-joon mulai terpesona dengan kemewahan keluarga Chae-rin dan  kini dikuasai perasaan tamak yang inginkan harta keluarga Chae-rin. Bahkan Han-joon sanggup untuk menceraikan isterinya, Soon-young. Puas Soon-yung merayu agar tidak diceraikan namun Han-joon tidak mengendahkan rayuan Soon-young. Malah Han-joon juga kini telah berkahwin secara sah dengan Chae-rin. Bagi membalas dendam diatas perbuatan bekas suaminya itu, Soon-young kemudian mulai menjalinkan hubungan cinta dengan musuh ketat Han-joon yang juga merupakan abang kepada Chae-rin, iaitu Woo Jin (Song Jae-hee). Soon-young sengaja  mendekati Woo-jin agar Han-joon cemburu. Namun, tanpa disedari hubungan Woo-jin dan Soon-young akhirnya mulai menjadi serius. Han-joon yang melihat kemesraan diantara Soon-young dan Woo-jin berasa mula menyesali akan perceraiannya dan ingin kembali kepada Soon-young. Akan tetapi, semudah itukah Soon-young menerima Han-joon kembali? Bagaimanakah perasaannya terhadap Woo-jin?

Pelakon
 Shin Eun-kyung - Cha Soon-young
 Kim Seung-soo - Na Han-joon
 Wang Bit-na - Kang Chae-rin
 Song Jae-hee - Kang Woo-jin

Keluarga Han-joon
 Jang Seo-won - Na Doo-joon
 Kim Sung-eun - Shin Na-ra
 Lee Se-na - Na Se-hee
 Yoon Mun-sik - Na Yoo-seok
 Lee Chae-mi - Na Mi-so

Keluarga Chae-rin
 Kim Sung-kyum - Kang Beom-seok
 Park Jung-soo - Kim Yi-hyun
 Lee Eun-jung - Kang Hee-jin

Lain-lain
 Lee Deok-hee - Seo Nam-joo
 Yoon Hyun-min - Lee Jae-ha
 Go Myung-hwan - Sung Dong-chul
 Hwang Hyo-eun - Lee Kyung-joo
 Nam Kyung-eub - Baek Hwa-soo
 Jung Ye-ji - Jang Hyun-hee
 Seo Yun-ah - Son Myung-ji
 Jang Ka-hyun

Pautan luar
Laman sesawang rasmi SBS Still You 

Drama Korea Selatan tahun 2012
Drama SBS